ai4bharat/Pralekha huggingface dataset:
پارلیمانی امور کی وزارت
پارلیمانی امور کی وزارت میں 2 سے 31 اکتوبر 2022 تک زیر التواء معاملات کو نمٹانے کے لیے خصوصی مہم 2.0 زور شور سے جاری
پارلیمانی امور کی وزارت زیر التواء ایم پی کے حوالہ جات، ریاستی حکومتوں کے حوالہ جات، بین وزارتی حوالہ جات، پارلیمانی یقین دہانیوں، پی ایم او کے حوالہ جات، اور عوامی شکایات اور پی جی اپیلوں کی نشاندہی کرکے ریکارڈ کے بہتر انتظام کے لیے خصوصی مہم 2.0 کا استعمال کر رہی ہے۔
مہم کے تحت وزارت ترجیحی بنیادوں پر ریکارڈ کےبندو بست پر توجہ دے رہی ہے۔ وزارت نے بالترتیب 373 فزیکل فائلوں اور 461 ای فائلوں اور 231 فزیکل فائلوں اور 331 ای فائلوں کی نشاندہی کی ہے جن کا بالترتیب جائزہ لیا گیا ہے اور امکان ہے کہ وہ مہم کے اختتام سے قبل جائزہ کا کام مکمل کر لے گی۔
وزارت عوامی شکایات اور پی ایم او کے حوالہ جات کو ترجیحی بنیادوں پر نمٹا رہی ہے اور فوری اورتیس رفتار کارروائی کی وجہ سے موجودہ زیر التوا این آئی ایل معاملات صفر ہیں ۔ وزارت کے پاس آج تک صرف چار یقین دہانیاں زیر التواء ہیں اور انہیں کابینہ سیکرٹریٹ کی ہدایت کے مطابق قانون سازی کے محکمے کو منتقل کر دیا گیا ہے اور وزارت کے نام کے سامنےقانون سازی کے محکمے کی طرف سے ان کی منظوری سے مشروط طور پر زیر التوا دکھایا جا رہا ہے۔
وزارت صفائی کی مہمات مستقل بنیادوں پر چلا رہی ہیں جیسے کہ وائٹ واشنگ، پرانے فرنیچر کو تبدیل کرنا، وزارت کے اندرکاڑ کباڑ کی شناخت اور معائنہ روزانہ کی سرگرمیوں میں حفظان صحت اور صفائی کو برقرار رکھنے کی اہمیت کو اجاگر کرنے کے لیے مستقل بنیادوں پر اضافی سیکرٹری، ایم پی اے کے ذریعے کیا جاتا ہے۔ ۔ وزارت یوتھ پارلیمنٹ کی خصوصی نشستوں اوراین ای وی اے سیل کی کانفرنسوں میں خصوصی مہم 2.0 کی وکالت بھی کر رہی ہے۔
مزید برآں، وزارت کی بنیادی توجہ ڈیجیٹلائزیشن کو استعمال کرنا ہے۔ پورٹل پر مہم کی وزارت کے ڈیجیٹل اقدامات میں ای آفس ورژن 6.2.0، ای ایچ آر ایم ایس پورٹل، کنسلٹیٹیو کمیٹی مینجمنٹ سسٹم پورٹل، مطالبات اور سامان کی فہرست کےبندوبست کا نظام ، نیوا ایپلیکیشن، او اے ایم ایس پورٹل، اور نیشنل یوتھ پارلیمنٹ اسکیم شامل ہیں۔
بہترین طور طریقوں پر عمل کرتے ہوئے، نیشنل ای۔ودھن درخواست : تمام ریاستوں/مرکز کے زیر انتظام علاقوں کی مقننہ کو پیپر لیس بنانے، ریاستی حکومت کے مختلف محکموں کے ساتھ معلومات کے تبادلے کے تمام عمل کو ہموار کرنے اور عوامی پورٹل پر منظور کئے گئے مواد کو حقیقی وقت میں شائع کرنے کے لیے، ایک قوم - ایک درخواست نیوا شروع کی گئی ہے۔این ای وی اے، ویب پر مبنی اور ایپلیکیشن پر مبنی دونوں  پلیٹ فارمز پر ، قومی اور ریاستی مقننہ میں یکساں شکل میں کام کرتا ہے ۔
بہت چھوٹی، چھوٹی اور درمیانی صنعتوں کی وزارت
کے وی آئی سی نے دوہری پرت والے کھادی کے ماسک تیار کیے؛بڑی تعداد میں ا ٓرڈر موصول ہوئے
جلد ہی کے وی آئی سی جموں وکشمیر کو 7.5 لاکھ ماسک سپلائی کرے گا
کے وی آئی سی کے چیئرمین نے کے وی آئی سی مراکز سے اپیل کی کہ وہ ضلع کلکٹروں کو 500 ماسک مفت فراہم کرائیں
نئی دہلی،12 اپریل کھادی اینڈ ولیج انڈسٹریز کمیشن  نے دوہری پرت کا کھادی کا ماسک تیار کرنے میں کامیابی حاصل کی ہے اور بڑی تعداد میں اس کی سپلائی کے آرڈرز اُسے موصول ہوئے ہیں۔ کے وی آئی سی کی کامیابی میں یہ ایک اضافہ ہے کہ حال ہی میں اسے صرف جموں وکشمیر حکومت کو 7.5 لاکھ کھادی ماسک کی سپلائی کا آرڈر موصول ہوا ہے۔ جن میں سے 5 لاکھ ماسک جموں ضلع میں سپلائی کیے جائیں گے۔ ایک لاکھ 40 ہزار ماسک پلوامہ ضلع کو،ایک لاکھ ادوھم پور ضلع کو اور 10 ہزار ماسک کپواڑہ ضلع کو سپلائی کیے جائیں گے۔ یہ ماسک اِن اضلاع کے ڈیولپمنٹ کمشنروں کی مدد کے لیے 20 اپریل تک سپلائی کیے جائیں گے۔ کاٹن کا دوبارہ استعمال کیے جانے کے قابل ماسک 7 انچ اور 9 انچ ہوگا۔اس میں تین پلیٹیں اور باندھنے کے لیے کونے میں چار پتیاں ہوں گی۔
کے وی آئی سی کے چیئرمین جناب وی کے سکسینہ نے کہا کہ کے وی آئی سی یہ ماسک تیار کرنے کے لیے ڈبل ٹوئیسٹیڈ کھادی فیبرک استعمال کر رہا ہے کیوں کہ یہ 70 فی صد نمی کو اندر ہی روکنے میں مددگار ہوتا ہے۔ جب کہ ہوا اس میں سے آسانی سے گزر سکتی ہے۔ اس لیے یہ آسانی سے دستیاب ہونے والا، کم خرچ والا، بہترین فیس ماسک کا متبادل ثابت ہوسکتا ہے۔
جناب وی کے سکسینہ نے مزید کہا کہ ‘‘یہ ماسک زیادہ خاص ہیں کیوں کہ یہ ہاتھ سے کاتے گیے اور ہاتھ سے بُنے ہوئے کھادی کے کپڑے سے بنے ہیں، جن کے لگانے پر آسانی سے سانس لی جاسکتی ہے، اور ان کو آسانی سے دوبارہ استعمال کیا جاسکتا ہے، اور ان کو دھویا بھی جاسکتا ہے۔ اور یہ بایو ڈیگریڈہونے والے ہیں’’۔
اس وقت جموں کے قریب نگروٹہ میں واقع کھادی سلائی سینٹر کو ماسک سلائی سینٹر میں تبدیل کردیا گیا ہے، جو 10 ہزار ماسک یومیہ تیار کر رہا ہے۔اور باقی آرڈرز سری نگر اور اس کے ا ٓس پاس واقع مختلف اپنی مدد آپ گروپوں  اور کھادی اداروں میں تقسیم کیے جارہے ہیں۔
ایک میٹر کھادی کے کپڑے سے 10 دوہری پرت والے ماسک تیار ہوں گے۔7.5 لاکھ ماسک تیار کرنے کے لیے تقریباً 75 ہزار میٹر کھادی کپڑا استعمال کیا جائے گا۔اس سے کھادی دستکاروں کو روزگار کے مزید مواقع ملیں گے۔ چوں کہ جموں وکشمیر کھادی ادارے محض اونی کپڑے ہی تیار کرتے ہیں اس لیے ماسک تیار کرنے کے لیے کاٹن فیبرک ہریانہ اور اترپردیش کھادی اداروں سے حاصل کیا گیا ہے جو کہ ضلع حکام سے خصوصی اجازت کے ساتھ بھیجا جارہا ہے۔
دریں اثنا،ملک بھر کی مقامی انتظامیہ کی مدد کے لیےکے وی آئی سی کے چیئرمین نے تمام کھادی اداروں کے لیے یہ اپیل جاری کی ہے کہ وہ مزید استعمال اور زیادہ سے زیادہ لوگوں تک پہنچانے کے مقصد سے اپنے متعلقہ اضلاع کے ضلع کلکٹروں کو کم از کم 500 ماسک مفت فراہم کرائیں۔ کے وی آئی سی کے 2400 سرگرم کھادی ادارے موجود ہیں اور اسی ایک کارروائی سے ملک بھر میں 12 لاکھ ماسک فراہم کرائے جائیں گے۔ اس اپیل کے بعد کئی کھادی اداروں نے ضلع کمشنروں کو 500 ماسک فراہم کرانے کا کام شروع کردیا ہے۔ جناب وی کے سکسینہ نے مزید کہا کہ ‘‘ کورونا عالمی وبا سے مقابلہ کرنے کے لیے چہرے کا ماسک سب سے زیادہ اہم ہتھیار ہے۔ ڈی ٹی فیبرک سے تیار کیے جانے والے یہ ماسک ہندوستان کا واحد سولیوشن ہے جو معیار پر بھی کھرا اُتر سکتا ہے اور طبی رہنما خطوط کو پورا کرتے ہوئے مانگ کو بھی پورا کرسکتا ہے’’۔
صدر جمہوریہ کا سکریٹریٹ
صدر جمہوریہ ہند 17 جون کو ایئر فورس اکیڈمی، ڈنڈیگل میں کمبائنڈ گریجویشن پریڈ کا جائزہ لیں گی
صدر جمہوریہ ہند، محترمہ دروپدی مرمو 16 اور 17 جون 2023 کو تلنگانہ  کا دورہ کریں گی۔
17 جون 2023 کی صبح، صدر جمہوریہ ایئر فورس اکیڈمی، ڈنڈیگل میں کمبائنڈ گریجویشن پریڈ کا جائزہ لیں گی۔
یو پی ایس سی
ماہ جولائی ، 2021 کے دوران یو پی ایس سی کے ذریعہ بھرتی کے نتائج کو حتمی شکل دی گئی
نئی دہلی27؍اگست2021: یونین پبلک سروس کمیشن نے ماہ جولائی ، 2021 کے دوران درج ذیل بھرتی کے نتائج کو حتمی شکل دی ہے۔سفارش کردہ امیدواروں کو انفرادی طور پر ڈاک کے ذریعے مطلع کردیا گیا ہے۔
مکمل فہرست کے لیے براہ کرم یہاں کلک کریں
وزیراعظم کا دفتر
وزیراعظم نے لچت دیوس کے موقع پر لچت بور پھوکن کو خراج عقیدت پیش کیا
وزیراعظم جناب نریندر مودی نے لچت دیوس کے موقع پر لچت بور پھوکن کو خراج عقیدت پیش کیا ہے۔
ایک ٹوئیٹ میں وزیراعظم نے کہا :
’’آج، لچت دیوس کے موقع پر، میں بہادر لچت بورپھوکن کو خراج عقیدت پیش کرتا ہوں۔ انہیں عام طور پر شجاعت اور وقار کے مشعل بردار اور آسام کی شاندار ثقافت کو سر بلند رکھنے والی شخصیت کی حیثیت سے یاد کیا جاتا ہے۔ وہ سبھی کے لئے مساوات، انصاف اور وقار کے حامل نظریات کے تئیں ہمیشہ عہد بند رہے۔
۔۔۔۔۔۔۔۔۔۔۔۔۔۔۔۔۔۔

U-13230
(
اقلیتی امور کی وزارتت
اقلیتوں کے لیے اسکالرشپ
اقلیتی امور کی وزارت نے ملک کی تمام ریاستوں/ مرکز کے زیر انتظام علاقوں میں 6 نوٹیفائیڈاقلیتی فرقوں یعنی ، بدھ، عیسائی، جین، مسلم، پارسی اور سکھ کے معاشی اعتبار سے کمزور طبقے سے تعلق رکھنے والے طلبا کو تعلیمی اعتبار سے بااختیار بنانے کے لئے تین اسکالرشپ اسکیموں یعنی پری میٹرک ، پوسٹ میٹرک اور میرٹ -کم -مینز پر مبنی اسکالرشپ اسکیموں کو نافذ کیا ہے۔اقلیتی امور کی وزارت کے تحت مولانا آزاد ایجوکیشن فاؤنڈیشن  نے چھ نوٹیفائیڈ اقلیتی فرقوں سے تعلق رکھنے والی ہونہار طالبات کے لیے بیگم حضرت محل نیشنل اسکالرشپ اسکیم  بھی نافذ کی ہے۔موصول ہونے والی اور مندرجہ بالا اسکیموں کے تحت ، منظور شدہ رقم کی تفصیلاتمندرجہ ذیل ہیں:-
|
|
اسکالرشپ اسکیم
|
|
سال
|
|
موصول ہونے والی درخواستوں کیتعداد
|
|
منظور شدہ درخواستوں کی تعداد
|
|
منظور شدہ رقم

|
|
2018-19
to 2020-21|
|
2,72,84,156
|
|
1,96,81,133
|
|
6547.8821-2020 کے لیےاسکالرشپ کی تقسیم22-2021 میں جاری ۔موصول ہونے والی درخواستوں کا مطلب یہ ہے کہ اقلیتی امور کی وزارت کی طرف سے نافذ کردہ 3 اسکالرشپ اسکیموں کے تحت ریاستوں/مرکز کے زیرانتظام علاقوں سے حتمی طور پر تصدیق شدہ درخواستیں ہیں۔
یہمعلومات اقلیتی امور کے مرکزی وزیر جناب مختار عباس نقوی نے آج راجیہ سبھا میں ایک تحریری جواب میںفراہم کیں ۔
سائنس اور ٹیکنالوجی کی وزارت
مرکزی وزیر ڈاکٹر ہرش وردھن نے ڈی ایس ٹی کی پہل ایس آئی آر بی پاور  کی شروعات کی
یہ اسکیم ہندوستانی تعلیمی اداروں اور آر اینڈ ڈی تجربہ گاہوں میں مختلف ایس اینڈ ٹی پروگراموں میں سائنس اور انجینئرنگ کی تحقیق میں صنف کے معاملے میں نابرابری کو کم کرتا ہے
تحقیقی ورک فورس میں خواتین کی شرکت کو بڑھانے اور ان کی حوصلہ افزائی کرنا حکومت کی ایک سب سے اہم ترجیح ہے: ڈاکٹر ہرش وردھن
سائنس وٹکنالوجی اور ارضیاتی سائنسز اور صحت وخاندانی بہبود کے مرکزی وزیر ڈاکٹر ہرش وردھن نے آج ایک ای-پلیٹ فارم پر ایک تقریب میں ایک اسکیم کا آغاز کیا۔ اس اسکیم کا عنوان ہے ’ایس ای آر-بی- پی او ڈبلیو ای آر‘ یعنی تحقیق میں خواتین کے لئے مواقع کو فروغ دینا۔ یہ اسکیم خصوصی طور پر خاتون سائنس دانوں کے لئے ڈیزائن کی گئی ہے۔ سائنس اور انجینئرنگ ریسرچ بورڈ  جو بھارت سرکار کا سائنس وٹکنالوجی  کے محکمے کا ایک قانونی ادارہ ہے، ایک اسکیم شروع کرنے پر غور وفکر کررہا ہے، تاکہ ہندوستانی تعلیمی اداروں اور تحقیق وترقی کی لیباریٹریوں میں مختلف ایس اینڈ ٹی پروگراموں میں سائنس اور انجینئرنگ کی تحقیق میں صنف کے معاملے میں نابرابری کو کم کیا جاسکے۔
اس موقع پر اظہار خیال کرتے ہوئے مرکزی وزیر نے ہمارے ایس ا ینڈ ٹی لینڈ اسکیپ میں خواتین تحقیق کاروں کو بااختیار بنانے کی اہمیت پر زور دیا۔ انہوں نے کہا کہ تحقیق کی اسکیموں میں صنف خواتین کے رول نے عالمی سطح پر کافی دھیان کھینچا ہے۔ تحقیقی ورک فورس میں خواتین کی شرکت کو بڑھانا اور انہیں فروغ اور حوصلہ دینا حکومت کی اہم ترجیحی میں شامل ہے۔ انہوں نے اس بات کی ستائش کی کہ ڈی ایس ٹی نے خواتین فیلو شپ اسکیم کے ذریعے سے خواتین کو بااختیار بنانے والی کچھ اہم پالیسیاں شروع کی ہیں اور ماضی میں اس سے ہزاروں خواتین تحقیق کاروں کو مدد مل سکی۔
حکومت کی ان اسکیموں سے یقینی طور پر خواتین سائنس دانوں کو بااختیار بنایا جاسکے گا اور تعلیمی وتحقیق اداروں میں خواتین دوست کلچر کو فروغ دیا جاسکے گا۔اس اسکیم کے آغاز کے موقع پر ایس ای آر بی کے چیئرمین پروفیسر آشوتوش شرما نے جو ڈی ایس ٹی کے سکریٹری بھی ہیں نے شرکت کی۔ اس کے علاوہ ایس ای آر بی کے سکریٹری پروفیسر سندیپ ورما نے بھی اس میں شرکت کی۔ سائنس ٹکنالوجی کی وزارت کے سائنس دانوں نے حکومت کے ارادے کو لبیک کہا تاکہ تحقیق وترقی کے ایکو سسٹم میں زیادہ سے زیادہ خواتین سائنس دانوں کو لایا جاسکے۔
...............................................................
م ن، ح ا، ع ر
U-6824
(Visitor Counter : 159
قبائیلی امور کی وزارت
قبائلی امور کی وزارت نے صفائی ستھرائی کی مختلف سرگرمیوں کے ذریعے خصوصی مہم 2.0 منائی
ایکلویہ ماڈل رہائشی اسکولوں کے قبائلی طلبہ نے صفائی کے سرگرمیوں بڑھ چڑھ کر حصہ لیا
مہم کے ایک حصے کے طور پر ریکارڈز کے جائزے اور غیر ضروری فائلوں کو ہٹانے کا کام شروع کیا گیا
حکومت ہند کے ذریعے 2 اکتوبر سے 31 اکتوبر 2022 تک بیرونی دفاتر میں شروع کی گئی خصوصی مہم 2.0 کے ایک حصے کے طور پر قبائلی امور کے مرکزی وزیر جناب ارجن منڈا نے نئی دہلی میں پارلیمنٹ اسٹریٹ پر واقع جیون تارا بلڈنگ اور نیشنل ٹرائبل ریسرچ انسٹی ٹیوٹ میں آدیواسی امور کی وزارت کے متعدد دفاتر اور ڈویژنوں منسلک / ماتحت دفاتر کا معائنہ کیا۔
قبائلی امور کے مرکزی وزیر جناب ارجن منڈا نے وزارت کے مختلف دفاتر کے دورے کے دوران مہم کے تحت شروع کی گئی مختلف سرگرمیوں کا بھی جائزہ لیا۔
قبائلی امور کی وزارت کے سکریٹری جناب انیل کمار جھا اور قبائلی امور کی وزارت کے افسران اور عملے نے بھی اس مہم میں بڑھ چڑھ کر حصہ لیا۔
قبائلی امور کی وزارت کے سکریٹری نے جیون تارا بلڈنگ اور نیشنل ٹرائبل ریسرچ انسٹی ٹیوٹ میں وزارت کے ماتحت ڈویژنل دفاتر کا دورہ کیا۔
سکریٹری نے پرانے ریکارڈوں کو ختم کرنے اور وزارت کے ذریعہ کیے جارہے ڈیجیٹلائزیشن کے عمل کا جائزہ لیا۔ انھوں نے ریکارڈ روم کا معائنہ کیا اور سرکاری طریقہ کار کے مطابق ختم کی جانے والی فائلوں اور ریکارڈز کا جائزہ لیا۔
اس مہم کا مقصد دفاتر میں صفائی ستھرائی اور زیر التوا شکایات، وی آئی پی ریفرنس اور پارلیمانی امور کو کم کرنا ہے۔
یہ مہم 300 سے زیادہ احاطوں میں شروع کی گئی تھی جس میں منسلک دفاتر، نیز ملک بھر میں پھیلے ہوئے ایکلویہ ماڈل رہائشی اسکول شامل تھے۔
ایکلویہ ماڈل رہائشی اسکولوں کے قبائلی طلبہ نے صفائی کے اقدامات میں جوش و خروش سے حصہ لیا۔
قبائلی امور کی وزارت نے ہمیشہ عہدیداروں اور عملے کے لیے صاف ستھرا اور صحت افزا کام کرنے کا ماحول فراہم کرنے پر زور دیا ہے۔ بیداری مہم کا مقصد سرکاری محکموں میں صفائی ستھرائی اور سرکاری عہدیداروں کو صفائی ستھرائی کے بارے میں حساس بنانا ہے۔
پیٹرولیم اور قدرتی گیس کی وزارت
گلوبل بائیو فیوئل الائنس: ہندوستان کی جی-20 صدارت کےتحت ترجیحات میں سےایک
ہندوستان، ریاست ہائے متحدہ امریکہ، برازیل دیگر خواہش مند ممالک کے ساتھ عالمی نامیاتی ایندھن اتحاد کے فروغ کی سمت میں مل کر کام کریں گے
اس کا مقصد ٹرانسپورٹ سیکٹر سمیت پائیدار نامیاتی ایندھن کے استعمال کو آسان بنانا اور اس میں تیزی لانا ہے
اہم نامیاتی ایندھن پیدا کرنے والوں اور صارفین کی شکل میں برازیل، ہندوستان ، امریکہ دیگر خواہش مند ممالک کے ساتھ مل کر ایک عالمی نامیاتی ایندھن اتحاد کے فروغ کی سمت میں کام کریں گے۔اس اتحاد کا مقصد تعاون کو آسان بنانااور ٹرانسپورٹ سیکٹر سمیت پائیدار نامیاتی ایندھن کے استعمال میں تیزی لانا ہے۔یہ بازاروں کو مضبوط بنانے، عالمی نامیاتی ایندھن کاروبار کو آسان بنانے، ٹھوس پالیسی سبق کو ساجھا کرنے کو فروغ دینے اور دنیا بھر میں قومی نامیاتی ایندھن پروگراموں کے لئے تکنیکی مدد کے التزام پر زور دے گا۔یہ پہلے سے نافذ اعلیٰ نوعیت کے کام کے منصوبوں اور کامیابی کے معاملوں پر بھی زور دے گا۔
یہ اتحاد موجودہ ریجنل اور بین الاقوامی ایجنسیوں کے ساتھ ساتھ شفاف توانائی وزارتی بایوفیوچر پلیٹ فارم ، مشن اختراعی نامیاتی توانائی پیش رفتوں، عالمی نامیاتی توانائی شراکت داریسمیت نامیاتی توانائی ، نامیاتی معیشت اور توانائی پیدا وار کے شعبوں میں زیادہ وسیع طور سے پیش رفتوں کے تعاون سے کام کرے گا۔
عالمی نامیاتی ایندھن اتحاد ہندوستان کی جی -20صدارت کے تحت ترجیحات میں سے ایک ہے اور اس کا اعلان انڈیا انرجی ویک 2023 کے دوران پیٹرولیم اور قدرتی گیس و رہائش اور شہری امور کے وزیر جناب ہردیپ سنگھ پوری کے ذریعے کی گئی تھی۔
امور خارجہ کی وزارت
جی -20نے شیرپانے میڈیا کو ، 13سے 16دسمبر 2022تک مہاراشٹر میں ممبئی میں منعقد ہونے والی جی -20ترقیاتی ورکنگ گروپ کی میٹنگ کے بارے میں تفصیلات سے آگاہ کیا
ممبئی میں 13سے 16دسمبر 2022تک منعقد ہونے والی پہلی ترقیاتی ورکنگ گروپ کی میٹنگ کے تعلق سے ، جی -20شیرپا جناب امیتابھ کانت نےآج میڈیا کے افراد سے خطاب کیا اور ڈی ڈبلیو جی –جی -20سے متعلق بھارت کی ترجیحات اورموقف کو اجاگرکیا۔ سال 2010کے بعد سے ترقیاتی ورکنگ گروپ ، جی -20میں ترقیاتی ایجنڈاکے ایک نگراں کی حیثیت سے کام کررہاہے ۔پائیداراورہمہ گیرترقی کے لئے 2030کا ایجنڈا اور2015میں اس کے اہداف طے کرنے کے بعد ، ڈی ڈبلیو جی نے ایس ڈی جیز کے ساتھ جی -20کے ترقیاتی ایجنڈے کو ہم آہنگ کرنے کی راہ متعین کی ہے ۔ اپنے کام کی نوعیت کے پیش نظر ، ڈی ڈبلیو جی نے گزشتہ دہائی کے دوران ، جی -20کی صدارت کی ترجیحات پرانحصار کرتے ہوئے ، بہت سے مشکل امورکو حل کیاہے ۔
جناب امیتابھ کانت نے اس بات پرزوردیا کہ آج دنیاکوجو چیلنج درپیش ہیں ، انھیں آپس میں مل کرکام کرکے ہی حل کیاجاسکتاہے ۔ ہماری ترجیحات سے نہ صرف یہ کہ جی -20کے ارکان کی خواہشات کی عکاسی ہوتی ہے ، بلکہ ان سے گلوبل ساؤتھ یعنی عالمی جنوب کی امنگوں کی بھی عکاسی ہوتی ہے ۔ بھارت ، ایک مبنی برشمولیت ، خواہشات اور امنگوں سے بھرپور، فیصلہ کن اوراقدامات پر مبنی طریق کار اورموقف پرعمل پیراہے ۔ جناب کانت نے بھارت کی ڈی ڈبلیو جی سے متعلق ترجیحات کو نمایاں کیا۔ یہ ترجیحات ہیں ؛ ماحولیات کے لئے ساز گار ترقی ۔ جس میں آب وہوا کے لئے سازگاریا موافق اقدامات اور ان کے لئے فنڈس کی فراہمی ، صاف ستھری توانائی کا تغیر ، اورلائف  ،  ایس ڈی جیز کے نفاذ میں تیزی لانااور ڈجیٹل سرکاری سازوسامان /ترقی کے لئے ڈیٹا ۔ انھوں نے یہ بھی کہاکہ ڈی ڈبلیو جی مذاکرات میں قرض سے متعلق دباؤ، اصلاح شدہ تکثیریت اورخواتین کی قیادت والی ترقی سے متعلق امورشامل ہوں گے۔ انھوں نے یہ بھی کہاکہ بھارت مبنی برشمولیت ترقی کی اہمیت اوراس کی حصولیابی کی غرض سے اجتماعی اقدامات کی اہمیت کو اجاگر کرے گا۔
جناب امیتابھ کانت نے اس بات کا بھی ذکرکیا کہ بھارت کی صدارت کے تحت آفات سے متعلق خطرات میں کمی کے سلسلے میں ایک نیاطریقہ کاروضع کیاگیاہے ، تاکہ آفات سے متعلق خطرات میں کمی لانے کے سلسلے میں اجتماعی کام کاج، کثیرتادیبی تحقیق اور اپنے بہترین طور طریقوں سے ایک دوسرے کو مطلع کرنے کی حوصلہ افزائی کی جاسکے ۔ اس کے علاوہ ، بھارت کی جی -20کی صدارت کے تحت جدت طرازی کو تقویت بہم پہنچانے میں اسٹارٹ اپس کے کردار کا اعتراف کرتے ہوئے ایک نیااسٹارٹ اپ -20اینگیجمنٹ گروپ بھی قائم کیاگیاہے ۔
اس تین روزہ میٹنگ میں ایس ڈی جیز کے بارے میں پیش رفت میں تیزی لانے ، ترقی پذیر ملکوں کی خوراک اورتوانائی کی یقینی فراہمی اورقرض سے متعلق دباؤ کے تعلق سے فوری تشویشات سے نمٹنے کی غرض سے معاونت کرنے اور ایس ڈی جیزکے بارےمیں ایک 2023جی -20نئی دہلی اپ ڈیٹ کے لئے جی -20کے اجتماعی اقدامات پر توجہ مرکوز کی جائے گی ۔ جی -20کے مندوبین کے لئے ریاستی سرکار کے تعاون کے ساتھ ، مہاراشٹرکے مالامال ثقافتی ورثہ کواجاگرکرنے والے ثقافتی پروگراموں کا بھی اہتمام کیاگیاہے ۔ اس کے علاوہ دورے پرآئے وفوداورمندوبین ممبئی میں کنہیری غاروں کے تفریحی دورے کا بھی منصوبہ بنایاگیاہے ۔
صدر جمہوریہ کا سکریٹریٹ
صدر جمہوریۂ ہند نے تمل ناڈو ڈاکٹر امبیڈکر لاء یونیورسٹی کے خصوصی جلسہ تقسیم اسناد سے خطاب کیا؛ تین ممتاز ماہرین قانون کو ایل ایل ۔ ڈی  ڈگری سے نوازا
نئی دہلی،13 جولائی/ صدر جمہوریۂ ہند جناب رام ناتھ کووند نے آج  چنئی میں تمل ناڈو ڈاکٹر امبیڈکر لاء یونیورسٹی کے ایک خصوصی جلسہ تقسیم اسناد میں تین ممتاز ماہرین قانون، سابق چیف جسٹس آف انڈیا اور کیرل کے موجودہ گورنر، جسٹس  پی ستھاشِوَم،سپریم کورٹ آف انڈیا کے جج، جناب جسٹس شرد اروند بوبڈے اور مدراس ہائیکورٹ کی چیف جسٹس محترمہ جسٹس وجیا کملیش تہل رمانی کو ایل ایل۔ ڈی  ڈگریوں سے نوازا۔
اس موقع پر خطاب کرتے ہوئے صدر جمہوریہ نے کہا کہ جیسے جیسے ہمارا ملک ، معاشرہ اور معیشت آگے بڑھ رہی ہے ویسے ویسے قانونی تعلیم اور آسان قوانین کی ضرورت بڑھ رہی ہے۔ یہ نہ صرف عوام کو انصاف دلانے کے لیے اہم ہے بلکہ مقدمے کے فریقین کے لیے بھی اہم ہے کہ قانونی کارروائی اسی زبان میں ہو جسے وہ جانتے ہوں۔ اس کے لیے شاید ایک ایسا نظام تیار کیا جاسکتا ہے جس میں ہائیکورٹ کے فیصلوں کی مقامی اور علاقائی زبان میں مصدقہ ترجمہ شدہ کاپیاں دستیاب ہوں۔ مصدقہ کاپیوں کی زبان کیرل ہائی کورٹ میں ملیالم یا مدراس ہائیکورٹ میں تمل جیسا بھی معاملہ ہو، ہوسکتی ہے۔
۔ ۔ ۔ ۔ ۔ ۔ ۔ ۔ ۔

U. No. 3097
(Visitor Counter : 42
وزیراعظم کا دفتر
وزیراعظم نے ٹکنالوجی کے قومی دن کے موقع پر سائنس دانوں کو خراج تحسین پیش کیا
نئی دہلی، 11 مئی 2020، وزیراعظم جناب نریندر مودی نے آج ملک کے تمام سائنس دانوں کو خراج تحسین پیش کیا ہے جو کہ دوسروں کی زندگی میں مثبت تبدیلی لانے کے لئے سائنس اور ٹکنالوجی کو استعمال کررہے ہیں۔
جناب نریندر مودی نے ٹکنالوجی کے قومی دن کے موقع پر ٹوئٹ کیا ہے۔
انہوں نے کہا ‘‘ٹکنالوجی کے قومی دن کے موقع پر قوم سبھی کو سلام پیش کرتی ہے، جو دوسروں کی زندگی میں مثبت تبدیلی لانے کے لئے ٹکنالوجی کو فروغ دے رہے ہیں۔ ہمیں یاد ہے کہ 1998 میں آج ہی کے دن ہمارے سائنس دانوں نے غیر معمولی کامیابی حاصل کی تھی۔ہندوستان کی تاریخ میں یہ ایک یادگار لمحہ تھا’’۔
گیارہ مئی 1998 کو انجام دیئے جانے والے پوکھرن تجربات کا ذکر کرتے ہوئے وزیراعظم نے کہا کہ اس وقت ایٹمی تجربات صرف مضبوط سیاسی قیادت کی وجہ سے ممکن ہوپائے تھے۔ وزیراعظم نے ان تجربات کے بارے میں اپنے ‘‘من کی بات ’’ پروگرام کے دوران کہی جانے والی ایک بات بھی شیئر کی۔
انہوں نے کہا ‘‘سن 1998 میں پوکھرن میں کئے گئے تجربات یہ بھی ظاہر کرتے ہیں کہ مضبوط سیاسی قیادت کیا تبدیلی لا سکتی ہے۔ یہی بات میں نے ایک من کی بات پروگرام کے دوران پوکھرن ، ہندوستان کے سائنس دانوں اور اٹل جی کی شاندار قیادت کے بارے میں کہی تھی’’۔
جناب نریندر مودی نے مزید ٹوئٹ کیا کہ ‘‘آج ٹکنالوجی ، دنیا کو کووڈ۔ 19 سے پاک کرنے کی کوششوں میں بہت سے لوگوں کی مدد کررہی ہے۔ میں ان سبھی کو سلام پیش کرتا ہوں جو کورونا وائرس کو شکست دینے کے طریقوں کا پتہ لگانے کے لئے تحقیق اور اختراع کے صف اول میں ہے۔ اپنے سیارے کو ایک نسبتاً زیادہ صحت مند اور بہتر سیارہ بنانے کے لئے ہمیں ٹکنالوجی کے استعمال کو جاری رکھنا چاہیے’’۔
۔۔۔۔۔۔۔۔۔۔۔
م ن۔ ا گ۔ن ا۔
U-0000
(
وزارت دفاع
آئی این ایس ایراوت نے کارنیکوبارسے مچھلی پکڑنے والی کشتی کو بچایا
نئی دہلی،31؍جولائی2021:
آئی این ایس ایراوت کو بتاریخ 30 جولائی 2021ء کو 11بجے شب میں کارنیکوبار، انڈمان ونکوبار جزائر سے مچھلی پکڑنے کے جہاز سالیتھ متھII سے ایک ایمرجنسی فون ملا۔ یہ جہاز آپریشن سمندر سیتوIIکے تحت کووڈ-19 سے متعلق راحتی اشیاءکی کامیاب سپلائی کے بعد جکارتہ ، انڈونیشیا سے اپنی واپسی کرتے ہوئے ادھر سے گزر رہا تھا، وہ فوراً مدد مہیا کرنے کےلئے اپنی زیادہ سے زیادہ رفتار سے مچھلی پکڑنے والی کشتی کی طرف بڑھا۔ پورٹ بلیئرکی 20 میٹر لمبی مچھلی پکڑنے والی کشتی کریو ٹیم کے 7 ممبروں کے ساتھ بتاریخ 29 جولائی 2021ء کی صبح سے ہی گیئر باکس میں آئی بڑی خرابی کی وجہ سے ایم ایم بی چینل 16 پر مدد کے لئے اپیل کرتے ہوئے کارنیکوبار سے نکل رہے تھے۔25سمندر میل سے زیادہ رفتار سے بہتی تیز ہوائیں خطے میں سرگرم جنوب مغربی مانسون کی وجہ سے 3.5میٹر تک اٹھتی لہروں اور رُک رُک کر ہونے والی بارش نے تلاش کے کام انتہائی مشکل بنادیا۔سردست آئی این ایس ایراوت آگے کی مدد کےلئے مچھلی پکڑنے والی کشتی کو قریبی بندرگار کی طرف لے جارہا ہے۔
فوٹو
فوٹو
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 200.61 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 26,04,797 ٹیکے لگائے گئے۔
ہندوستان میں سردست زیر علاج مریضوں کی تعداد 1,45,654 ہے۔
فی الحال زیر علاج مریضوں کی شرح 0.33 فیصد ہے۔
سردست ملک میں شفایابی کی شرح 98.47 فیصد ہے۔
گزشتہ 24 گھنٹوں کے دوران18,517,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,31,32,140 ہوگئی ہے۔
پچھلے 24 گھنٹوں کے دوران 20,557 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((4.13 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 86.06 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,98,034 ٹیسٹ کئے گئے۔
کابینہ
مرکزی کابینہ نے پردھان منتری آواس یوجنا –گرامین کو مارچ 2019ء کے بعد بھی جاری رکھنے کی منظوری دی
نئی دہلی، 19فروری 2019؍وزیر اعظم جناب نریندر مودی کی صدارت میں مرکزی کابینہ نے پردھان منتری آواس یوجنا –گرامین کو مارچ 2019ء کے بعد بھی مرحلہ –II کو اس طرح سے جاری رکھنے کی منظوری دی ہے:
- پی ایم اے وائی-جی مرحلہ- II کے تحت سال 2022ء تک کل 1.95کروڑ گھروں کی تعمیر کرانے کا ہدف۔
- دیہی ہاؤسنگ اسکیم پردھان منتری آواس یوجنا کو جاری رکھنا۔
- پی ایم اے وائی-جی کےمرحلہ-I کے موجودہ اصول و ضوابط کے مطابق 20-2019ء تک دوسرے مرحلے میں 60 لاکھ مکانات کی تعمیر کا نشانہ، جس میں 76,500کروڑ روپے کا مالی خرچ شامل ہے۔ 
- موجودہ طریقہ کار کے مطابق اسکیم ؍پروگرام کے تیسرے فریق کے ذریعے تجزیئے کی بنیاد پر اس کا مناسب تجزیہ اور منظوری کے بعد اگلے مالیاتی کمیشن کے دور میں یوجنا 20-2019ء کے بعد 22-2021ء تک یہ اسکیم کو جاری رکھنا۔
- آخری آواس کی فہرست سے اضافی اہل کنبوں کی شمولیت +ان ریاستوں؍مرکز کے زیر انتظام علاقوں کے لئے ترجیحی بنیاد پر1.95 کروڑ کی سیلنگ کے ساتھ، ان ریاستوں کو ترجیح دی جائے گی، جہاں پی ڈبلیو یو ایل ختم ہوچکی ہے، پی ایم اے وائی-جی کی پرماننٹ ویٹنگ لسٹ اور وزارت خزانہ کے ساتھ صلاح و مشورہ کے بعد دیہی ترقیات کی وزارت کی منظوری سے ان ریاستوں؍مرکز زیر انتظام علاقوں کو ہدف دیئے جائیں گے۔
- پروگرام کے بندوست کی اکائی  اور قومی تکنیکی امدادی ایجنسی کو 20-2019ء تک جاری رکھنا۔
- یوجنا کی مجوزہ مدت تک اے بی آر کے موجودہ میکنزم کے ذریعے اضافی مالی ضرورتوں کے لئے ادھار۔
- پروگرام فنڈ کے انتظامی اخراجات میں کٹوتی کرکے اسے چار فیصد سے دو فیصد کرنا۔ انتظامی شعبوں کے لئے مختص دو فیصد کے پروگرام فنڈ کو تقسیم کیا جائے گا۔ 0.30 فیصد پروگرام فنڈ مرکزی کے سطح پر رہے گی اور بقیہ 1.70 فیصد کو انتظامی فنڈ کی شکل میں ریاستوں؍مرکز کے زیر انتظام علاقوں کے لئے جاری کی جائے گی۔
فوائد:
باقی بچے ہوئے دیہی کنبوں کو جو بے گھر ہیں یا اپنے پرانے گھروں میں رہ رہےہیں، انہیں 2022ء تک پکے مکانات دیئے جائیں گے۔
م ن۔م ع۔ن ع
U: 1128
(Visitor Counter : 91
جل شکتی وزارت
دریاؤں کی بحالی
ریاستی وزیر جناب بشویشور ٹوڈو نے آج لوک سبھا میں ایک تحریری جواب میں یہ اطلاع دی کہ دریاؤں کے تحفظ اور بحالی کے لیے، جل شکتی وزارت دریائے گنگا اور اس کی معاون ندیوں کے لیے نمامی گنگا کی مرکزی سیکٹر اسکیم اور دیگر دریاؤں کے لیے نیشنل ریور کنزرویشن پلان  کی مرکزی اسپانسر شدہ اسکیم کے ذریعے ملک میں ندیوں کے شناخت شدہ آلودہ حصوں میں آلودگی کو کم کرنے کے لیے مالی اور تکنیکی مدد فراہم کر کے ریاستوں/ مرکز کے زیر انتظام علاقوں  کی کوششوں میں اضافہ کر رہی ہے۔ سیوریج کا بنیادی ڈھانچہ اور ندیوں کے کنارے آلودہ قصبوں/شہروں میں سیوریج ٹریٹمنٹ پلانٹس  کا قیام ان پروگراموں کے اہم اجزاء ہیں۔
اس کے علاوہ، ماحولیات، جنگلات اور موسمیاتی تبدیلی کی وزارت  نے حال ہی میں ریاستی جنگلات کے محکموں اور ایسے ہی دیگر محکموں کی مشاورت سے انڈین کونسل آف فاریسٹری ریسرچ اینڈ ایجوکیشن  ، دہرادون کی طرف سے تیار کردہ 13 بڑے دریاؤں کی بحالی کے لیے تفصیلی پروجیکٹ رپورٹس  جاری کی ہیں۔. یہ 13 دریا ستلج، بیاس، راوی، چناب، جہلم، لونی، یمنا، مہانادی، برہم پترا، نرمدا، کاویری ہیں جن میں آندھرا پردیش کی گوداوری اور کرشنا ندیاں بھی شامل ہیں۔ ان 13 تفصیلی پروجیکٹ رپورٹس کا مجوزہ تخمینہ 4 بڑے اجزاء کے تحت 19,342.63 کروڑ روپے ہے جیسے: جنگلاتی اقدامات پر عمل در آمد، معلومات کے انتظام کو مضبوط بنانا اور قومی صلاحیت کی ترقی، بحالی کا مرحلہ بشمول کامیاب ماڈلز کی پیروی میں اضافہ، اور جنگلات سے متعلق اقدامات اور دریا کے تحفظ کے لیے قومی کوآرڈینیشن۔ .
ان تفصیلی پروجیکٹ رپورٹوں کے تحت مجوزہ کاموں میں دریا کے کناروں پر شجر کاری ۔جس سے ماحول دوست علاقہ میں اضافہ ہوتا ہے، مٹی کے کٹاؤ پر قابو پانے کے اقدامات، زمینی پانی کی سطح کو ری چارج کرنا، کاربن ڈائی آکسائیڈ کو الگ کرنا، کیچمنٹ ایریا ٹریٹمنٹ، ماحولیاتی بحالی، نمی کا تحفظ، معاش میں بہتری اور آمدنی پیدا کرنا، ماحولیاتی سیاحت کو فروغ دینا۔ دریائی علاقوں، ایکو پارکس اور دریاؤں میں پانی کے معیار اور بہاؤ کو بہتر بنانے کے لیے عوام میں بیداری لانا شامل ہیں ۔
ان کاموں کو ریاستی زراعت، باغبانی، شہری بلدیاتی اداروں اور دیہی ترقی وغیرہ کے ساتھ ریاستی جنگلات کے محکموں کے ذریعے انجام دیے جانےکی توقع ہے۔